Finn Alnæs
Store norske leksikon,Språk og litteratur,Norsk og samisk litteratur,Nyere norsk litteratur
Finn Alnæs var en norsk forfatter. Stilen hans er frodig og temperamentsfull, og ofte med et sterkt og polemisk samtidsengasjement.
Alnæs debuterte i 1963 med romanen Koloss, som forener psykologisk analyse og dyptloddende etisk problematikk med spenningsmettet ytre handling. Boken fikk førstepris i en nordisk romankonkurranse. Revidert utgave kom i 1969. Han gav senere ut romanene Gemini (1968, Kritikerprisen) og Festningen faller (1971), dessuten essayer og artikler om mange forskjellige emner, blant annet naturvern, for eksempel i Naturkatedral og Svart snø (begge 1976).Med Musica (1978) innledet Alnæs en planlagt åttebinds-serie kalt Ildfesten. Annet bind, Dynamis, kom i 1982, men serien ble aldri sluttført. Ved sin død var han nær fullførelsen av den store, frittstående romanen Restdjevelens karneval, som ble utgitt posthumt i 1992. Les mer i Store norske leksikon Finn Alnæs i Norsk biografisk leksikon Litteratur Gjefsen, Truls: Finn Alnæs : Titan og Sisyfos, 1995, isbn 82-03-26096-9, Finn boken  Hageberg, Otto: På spor etter meining, 1994, 151-60, isbn 82-02-14296-2, Finn boken  Rottem, Øystein: LystLesninger, 1996, 127-68, isbn 82-456-0034-2, Finn boken  Rottem, Øystein: Norges litteraturhistorie, b. 7: Inn i medietidsalderen, 1997, isbn 82-02-15477-4, Finn boken  Skagen, Kaj: «I opplysningens slagskygge. Dialog med en hovedlinje i Finn Alnæs' forfatterskap» i Arken 5, nr. 3/4 (1985), 10-35